CELEX: 32005D0002
Language: hu
Date: 2004-12-27 00:00:00
Title: 2005/2/EK: A Bizottság határozata (2004. december 27.) bizonyos fajta dísznövények szaporítóanyagainak a 98/56/EK tanácsi irányelv szerinti közösségi összehasonlító kísérleteire és vizsgálataira vonatkozó szabályok 2005. és 2006. évre történő megállapításáról (az értesítés a B(2004) 5288. számú dokumentummal történt)

4.1.2005   
            
            
               HU
            
            
               Az Európai Unió Hivatalos Lapja
            
            
               L 1/12
            
         
      A BIZOTTSÁG HATÁROZATA
   
   (2004. december 27.)
   bizonyos fajta dísznövények szaporítóanyagainak a 98/56/EK tanácsi irányelv szerinti közösségi összehasonlító kísérleteire és vizsgálataira vonatkozó szabályok 2005. és 2006. évre történő megállapításáról
   (az értesítés a B(2004) 5288. számú dokumentummal történt)
   (2005/2/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a dísznövények szaporítóanyagainak forgalmazásáról szóló, 1998. július 20-i 98/56/EK tanácsi irányelvre (1) és különösen annak 14. cikke (4), (5) és (6) bekezdésére,
   mivel:
   
               (1)
            
            
               A 98/56/EK irányelv előirányozza a szaporítóanyagok közösségi összehasonlító kísérleteire és vizsgálataira vonatkozó részletes szabályok Bizottság általi meghozatalát.
            
         
               (2)
            
            
               A kísérletek és vizsgálatok elvégzésére vonatkozó műszaki szabályokat a Dísznövény-szaporítóanyagok Állandó Bizottsága keretén belül dolgozták ki.
            
         
               (3)
            
            
               2004. június 21-én a közösségi intézmények internetes oldalán (2) felhívást tettek közzé e kísérletek és vizsgálatok elvégzésére irányuló projektek benyújtására.
            
         
               (4)
            
            
               A javaslatokat a projektek benyújtására vonatkozó felhívásban foglalt kiválasztási és odaítélési kritériumok alapján vizsgálták meg. Meg kell határozni a projekteket, a kísérletek és vizsgálatok elvégzéséért felelős szerveket, a támogatható költségeket, valamint a közösségi pénzügyi hozzájárulás felső határát, amely a támogatható költségek 80 %-ának felel meg.
            
         
               (5)
            
            
               A 2005-ös és 2006-os évben a közösségi összehasonlító kísérleteket és vizsgálatokat a 2004-ben betakarított szaporítóanyagokon kell elvégezni, továbbá e kísérletek és vizsgálatok részleteit, a támogatható költségeket, valamint a közösségi pénzügyi hozzájárulás felső határát évente meg kell határozni egy, a Bizottság megbízott tisztviselője és a kísérletek elvégzéséért felelős szerv által aláírt megállapodásban.
            
         
               (6)
            
            
               Az egy évnél tovább tartó közösségi összehasonlító kísérletek és vizsgálatok esetén a kísérletek és vizsgálatok első évet követően elvégzett részeit a Bizottságnak a Dísznövény-szaporítóanyagok Állandó Bizottságával folytatandó ismételt konzultáció nélkül kell engedélyeznie, feltéve hogy a szükséges előirányzatok rendelkezésre állnak.
            
         
               (7)
            
            
               Biztosítani kell, hogy a kísérletek és vizsgálatok tárgyát képező minták legalább egyes kiválasztott növények tekintetében megfelelő reprezentativitással rendelkezzenek.
            
         
               (8)
            
            
               A tagállamoknak – megbízható következtetések levonása érdekében – részt kell venniük a közösségi összehasonlító kísérletekben és vizsgálatokban, amennyiben az érintett növények szaporítóanyagait rendszerint a területükön szaporítják vagy hozzák forgalomba.
            
         
               (9)
            
            
               Az e határozatban előírt intézkedések összhangban vannak a Dísznövény-szaporítóanyagok Állandó Bizottsága véleményével,
            
         ELFOGADTA EZT A HATÁROZATOT:
   1. cikk
   2005-ben és 2006-ban közösségi összehasonlító kísérleteket és vizsgálatokat végeznek a mellékletben felsorolt növények szaporítóanyagain.
   2005-re vonatkozóan a támogatható költségeket, valamint a kísérletekhez és vizsgálatokhoz nyújtott közösségi pénzügyi hozzájárulás felső határát a melléklet tartalmazza.
   A kísérletek és vizsgálatok részleteit a melléklet tartalmazza.
   2. cikk
   Amennyiben a mellékletben felsorolt növények szaporító- és ültetvényanyagait rendszerint a területükön szaporítják vagy hozzák forgalomba, a tagállamok ezen anyagokból mintákat vesznek, és azokat a Bizottság rendelkezésére bocsátják.
   3. cikk
   Amennyiben a szükséges előirányzatok rendelkezésre állnak, a Bizottság határozhat a mellékletben foglalt kísérletek és tesztek 2006-ban történő folytatásáról.
   A közösségi pénzügyi hozzájárulás felső határa, amely az ezen az alapon folytatott kísérletek és vizsgálatok támogatható költségei 80 %-ának felel meg, nem haladhatja meg a mellékletben meghatározott összeget.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2004. december 27.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 226., 1998.8.13., 16. o. A legutóbb a 2003/61/EK tanácsi irányelvvel (HL L 165., 2003.7.3., 23. o.) módosított irányelv.
   
      (2)  http://europa.eu.int/comm/food/plant/call2004/index_en.htm.
   
      MELLÉKLET
      2005-ben elvégzendő kísérletek és vizsgálatok
      
                  Faj
               
               
                  Felelős szerv
               
               
                  Vizsgálandó körülmények
               
               
                  Minták száma
               
               
                  Támogatható költségek
                  (EUR)
               
               
                  A közösségi pénzügyi hozzájárulás felső határa (a támogatható költségek 80 %-ának felel meg)
                  (EUR)
               
            
                  Évelő növények
                  (Paeonia spp. és Geranium spp.) (1)
                  
               
               
                  NAKT Roelofarendsveen (NL)
               
               
                  Fajtaazonosság és -tisztaság, növényegészség (szántóföld)
                  Növényegészség (laboratórium)
               
               
                  50 + 50
               
               
                  31 392
               
               
                  25 113
               
            
                  
                     Argyranthemum frutescens (L.) Schultz-Bip. és Calibrachoa-hibridek
               
               
                  BSA Hannover (D)
               
               
                  Fajtaazonosság és -tisztaság, növényegészség (szántóföld)
                  Növényegészség (laboratórium)
               
               
                  60 + 60
               
               
                  41 238
               
               
                  32 991
               
            
                  ÖSSZES KÖZÖSSÉGI PÉNZÜGYI HOZZÁJÁRULÁS
               
               
                  58 104
               
            
         
      2006-ban elvégzendő kísérletek és vizsgálatok
      
                  Faj
               
               
                  Felelős szerv
               
               
                  Vizsgálandó körülmények
               
               
                  Minták száma
               
               
                  Támogatható költségek
                  (EUR)
               
               
                  A közösségi pénzügyi hozzájárulás felső határa (a támogatható költségek 80 %-ának felel meg)
                  (EUR)
               
            
                  Évelő növények
                  (Paeonia spp. és Geranium spp.) (2)
                  
               
               
                  NAKT Roelofarendsveen (NL)
               
               
                  Fajtaazonosság és -tisztaság, növényegészség (szántóföld)
                  Növényegészség (laboratórium)
               
               
                  50 + 50
               
               
                  33 267
               
               
                  26 613
               
            
                  ÖSSZES KÖZÖSSÉGI PÉNZÜGYI HOZZÁJÁRULÁS
               
               
                  26 613
               
            
         (1)  Egy évnél tovább tartó kísérletek és vizsgálatok.
      
         (2)  Egy évnél tovább tartó kísérletek és vizsgálatok.